Asenduskodude uued suunad võimaldavad arendada uusi töömeetodeid, edendada klienditeenindust ning inim- ja finantsressursse paremini kasutada. Samuti aitab uute põhimõtete ellu viimine jõuda lastehoolekandel  sellise korralduseni, milles on kesksel kohal laps ja tema vajadused.    Asenduskoduperes elavate laste piirarv väheneb järk-järgult: kuni 2010. aastani võib ühes asenduskoduperes olla kuni 10 last, alates 2010. aastast kuni 8 last ning 2015. aastast kuni 6 last.    Kuigi asenduskodu muutub järjest lapsekesksemaks, tuleks võimalusel ikkagi eelistada lapse kasvatamist tema enda perekonnas. Kui see aga osutub võimatuks, siis eelistada lapsendamist, lapsele füüsilisest isikust eestkostja  määramist või perekonnas hooldamist. Võrreldes asenduskoduga on need asendushoolduse vormid lapsesõbralikumad, sest tegemist on perekonnaga, mitte lihtsalt pereeluga sarnaste tingimustega.    Seisuga 15.05.2008 elab asenduskodudes 1420 last.